У складу са одредбама чл. 11. и 12 . Закона о удружењима ( »Службени лист РС«, бр.51/09), на скупштини одржаној дана 30.05.2021. године у Београду, усвојен је

**СТАТУТ**

**Удружења 1 од 5 милиона**

# Област остваривања циљева

## Члан 1.

Удружења 1од 5 милиона (у даљем тексту: Удружење) је невладино и непрофитно Удружење, основано на неодређено време ради остваривања циљева у области обезбеђивања једнаких права за све грађане Србије, социјалне правде, социјалне политике и солидарности између људи.

# Циљеви Удружења

## Члан 2.

Циљеви Удружења су:

Једнака права свих грађана и грађанки Србије. Борба против свих облика фашизма.

Заштита свих рањивих група и забрана дискриминације по било ком основу. Земља социјалне правде и правичности, једнакости и солидарности .

Јачање независних институција и регулативних тела. Заустављање приватизације јавних стратешких ресурса. Систем ефикасне контроле власти.

Слобода медија и заустављање негативне селекције у друштву .

Улагање у здравство, школство и социјалну заштиту и остваривање што веће запослености.

## Члан З.

Ради остваривања својих циљева Удружење нарочито:

1. Прикупља и обрађује научну и стручну литературу у области која је предвиђена циљевима Удружења;
2. Организује, само или у заједници са другим организацијама, стручне скупове, саветовања, семинаре и друге облике едукације у области социјалне правде и родне равноправности, као и других области предвиђених циљева Удружења;
3. Објављује књиге и друге публикације о питањима која се односе на обезбеђивању праведнијих услова жибота , у складу са законом;
4. Учествује у политичком животу и парламентарној борби у својству групе грађана;

# Назив и седиште

## Члан 4.

Назив Удружења је: 1од 5 милиона Скраћени назив је: #1од5милиона

Удружење има седиште у Београду у улици Балканска 27, Савски Венац. Удружење своју делатност остварује на територији Републике Србије

# Услови и начини учлањивања и престанка чланства

## Члан 5.

Члан Удружења може бити свако лице које прихвата циљеве Удружења, програм,декларацију и Статут и поднесе пријаву за учлањење Извршном одбору Удружења (ИО).

## Члан 6.

Одлуку о пријему у чланство доноси Копредседништво Удружења а на предлог Извршног одбора и о томе без одлагања обавештава подносиоца пријаве.

Члан може иступити из чланства давањем писане пријаве о иступању.

Чланство у Удружењу може престати због дуже неактивности члана, неплаћањем чланарине дуже од три месеца,непоштовања одредбама овог статута или нарушавања угледа Удружења. Чланством у Удружењу није дозвољено бити члан или давати јавну подршку другим организацијама која учествују у политичком животу на територији Србије, без одобрења ИО Удружења.

Чланство Удружења престаје одлуком Копредседнуштва Удружења, коју предложи ИО Удружења.

Члану се мора омогућити да се у року од 7 дана изјасни о разлозима због којих је поднет предлог за доношење одлуке о престанку његовог чланства у Удружењу.

# Права, обавезе и одговорности чланства

## Члан 7.

Члан Удружења има право да:

1. Равноправно са другим члановима учествује у остваривању циљева Удружења као активан члан Удружења;
2. Непосредно учествује у одлучивању на Скупштини, као и преко органа Удружења;
3. Бира и буде биран у органе Удружења ;
4. Буде благовремено и потпуно информисан о раду и активностима Удружења.

Члан је дужан да :

1. Активно доприноси остваривању циљева Удружења;
2. Учествује, у складу са интересовањем, у активностима Удружења;
3. Редовно плаћа чланарину и учествује у обезбеђивању финансијских средстава ;
4. Обавља друге послове које му повери Избршни одбор Удружења, а у складу са унутрашњим актима и политиком Удружења као активан члан Удружења

# Унутрашња организација

## Члан 8.

Органи Удружења су Скупштина СУ, Копредседништво КО, Председништво ПР, Програмски одбор ПО и Извршни одбор ИО. Функцију заступника врше Копредседници Удружења, а у њиховом одсуству председника ИО Удружења.

# Скупштина Удружења (СУ)

## Члан 9.

Скупштину Удружења чине сви његови чланови.

Скупштина се редовно састаје једном годишње. Ванредна седница Скупштине може се заказати на предлог Копредседништва Удружења,председника ИО Удружења као и на иницијативу најмање једне трећине чланова скупштине. Иницијатива се подноси ИО Удруженња у писаном облику и у њој се морају навести питања чије се разматрање предлаже.

Седницу скупштине сазива Копредседништво Удружења, обавештењем о месту и времену одржавања скупштине и предлогу дневног реда. Седницом председава лице које буде,јавним гласањем, изабрано на почетку седнице.

# Надлежности Скупштине Удружења (СУ)

## Члан 10.

Члан 10.

Надлежности Скупштине Удружења су:

1. Доноси план и програм рада;
2. Усваја Статут, као и измене и допуне Статута;
3. Усваја друге опште акте Удружења;
4. Бира и разрешава чланове Председништва и чланове Копредседништва ;
5. Разматра и усваја, најмање једном годишње, извештај Копредсеништва и Програмског одбора;
6. Разматра и усваја финансијски план и извештај;
7. Одлучује о статусним променама и престанком рада Удружења;
8. Одлучује о удруживању у савезе и друге асоцијације у земљи и иностранству;

Скупштина пуноправно одлучује већином гласова присутних чланова.

За одлуку о изменама и допунама Статута, статусним променама и престанку рада Удружења неопходна је двотрећинска већина гласова присутних чланова.

Скупштина може поједине послове из своје надлежности да повери другим органима Удружења.

# Копредсеништво удружења (КО)

## Члан 11.

Копредседништво је извршни орган Удружења, који се стара о спровођењу циљева Удружења који су утврђени овим Статутом.

Копредседништво има 3 члана које бира и опозива Скупштина .

Одлуке Копредседништва се доносе већином чланова Копредседништва .

Мандат чланова Копредседништва траје 24 месеца и могу се поново бирати на исту функцију .

# Чланови Копредседништва удружења

## Члан 12.

Чланови Копредседништва удружења су по функцији чланови Председништва .

Копредседници удружења заступају Удружење у правном промету и имају права и дужности финансијског налогодавца .

# Надлежности Копредседништва удружења

## Члан 13.

Копредседништво:

1. спроводи политику Удружења
2. решава сукоб надлежности између органа Удружења,
3. одлучује о пријему, суспензији или прекиду чланства чланова и чланова­оснивача на иницијативу ИО Удружења или ПР Удружења
4. доноси одлуке за територијалну организацију, деловање и чланство на предлог председника ИО
5. именује председника ИО Удружења

# Председништво Удружења (ПО)

## Члан 14.

Председништво удружења је извршни орган Удружења, који креира циљеве Удружења.

Председништво удружења има 8 чланова - Представници у КО Удружења, Председник ИО Удружења, Председник Зеленог Фронта Удружења, Председник ПО Удружења, Председник ГО Београд и Председник Покрајинског одбора.

Одлуке Председништва се доносе на седници Председништва уколико је присутна већина изабраних чланова. Одлуке се доносе већином гласова.

Мандат чланова Председништва траје 48 месеца и могу се поново бирати на исту функцију.

# Надлежност Председништва Удружења

## Члан 15.

Председништво (ПС):

1. Утврђује политику Удружења уз уважавање и узимање у oбзир ПО Удружења
2. Припрема седнице и спроводи одлуке Скупштине,
3. Бира и опозива председника Програмског одбора и Извршног одбора.
4. Одлучује о пријему, суспензији или прекиду члансrва чланова и чланова­оснивача,
5. Доноси акт којим се уређује начин рада Председништва,
6. Доноси одлуке за формирање сrручних и политичких тела Удружења.
7. Доноси одлуке за територијалну организацију, деловање, чланство.
8. Распушта одборе и представништва Удружења на предлог Извршног одбора.
9. На предлог Копредседништва одлучује о учешћу на изборима у својству групе грађана, доноси изборни Програм Удружења, бира функционере на свим нивоима и одлучује о предизборним и постизборним коалицијама на републичком, покрајинском и градском нивоу.
10. Формира програмски одбор који ће имати саветодавну улогу у креирању политике удружења, чији чланови не морају бити нужно чланови удружења.

# Програмски одбор (ПО)

## Члан 16.

ПО је саветодавни орган Удружења, који се стара о спровођењу циљева Удружења који су утврђени овим Статутом.

ПО има 30 чланова , које бира и опозива Скупштина Удружења на предлог председништва удружења.

Мандат чланова ПО траје 2 године и могу се поново бирати на исту функцију. Председник ПО је члан Удружења из редова Председништва Удружења.

ПО има 2 потпредседника која не морају бити чланови удружења и састаје се једном у месец дана. Потпредседнике ПО бира Председник ПО из редова Програмског Одбора.

# Надлежност Програмског одбора

## Члан 17.

Програмски одбор (ПО):

1. Саветује рад Удружења и подноси предлоге програмских решења Председништву, између две седнице Скупштине и доноси одлуке ради остваривања циљева Удружења.
2. Организује редовно обављање делатности Удружења из својих надлежности.
3. Поверава посебне послове појединим члановима из својих надлежности.
4. Одлучује о покретању поступка за измене и допуне Статута, сопственом иницијативом или на предлог најмање З0 чланова Удружења и припрема предлог измена и допуна, који подноси Скупштини на усвајање.

ПО пуноважно одлучује ако је присутно најмање једна половина чланова, а одлуке доноси већином гласова свих присутних чланова.

# Извршни одбор (ИО)

## Члан 18.

ИО је извршни орган Удружења.

Председника ИО бира Копредседништво Удружења.

Предсеедник ИО у року од не већем од 30 дана мора да формира ИО и писменим путем обавести Копредседништво удружења.

Уколико ИО не буде формирам у року од 30 дана, члана ИО именује Председништво удружења.

Именовани председник ИО од стране председништва удружења има рок од 30 дана да формира ИО и писменим путем обавести Председништво Удружења, где након тога Копредседништво верификује мандате чланова ИО.

ИО има укупно 5 чланова. Мандат чланова ИО траје 12 месеци и могу бити поново бирани.

ИО подноси извештај о раду на свакој седници ПО и СУ.

Чланови ИО се бирају на основу стручних критеријума и регионалне заступљености.

# Надлежност Извршног одбора

## Члан 19.

Извршни одбор (ИО):

1. Руководи радом Удружења између две седнице ПО и доноси одлуке ради остваривања циљева Удружења;
2. Организује оперативне делатности Удружења;
3. Поверава посебне послове појединим члановима Удружења у органима ИО;
4. Доноси одлуке о облицима организовања и рада Удружења на покрајинском, регионалном и локалном нивоу;
5. Прати, анализира и усклађује рад локалних органа Удружења и предлаже мере;
6. Контролише вођење евиденције чланова и наплате чланарине;
7. Одлучује о оснивању одбора у земљи и иностранству;
8. Предлаже разрешење и распуштање представника општинских и градских одбора;
9. Распушта општинске и градске одборе Удружења, уз сагласност Председништва;
10. Стара се о регуларности изборног процеса у локалним организацијама Удружења у складу са општим актима Удружења и даје сагласност за одржавање изборних скупштина општинских одбора Удружења;
11. Одлучује о приговорима на чињење и нечињење окружних, градских и општинских одбора;
12. Доноси одлуке о изрицању дисциплинских мера члановима који су део Извршног одбора;
13. Предлаже прекид или суспензију чланства у Удружењу до коначне одлуке Председништва;
14. Обавља административно-техничке послове за потребе Скупштине и Председништва;
15. Доноси акт којим се уређује начин рада Извршног одбора;
16. Обавља послове које му повери Председништво ;
17. Обавља друге послове у складу са Статутом и општим актима Удружења;
18. Одлучује о другим питањима за која нису, законом или овим статутом, овлашћени други органи Удружења;

# Зелени фронт Удружења ( ЗФ)

## Члан 20.

ЗФ је саветодавни и извршни орган Удружења, који се стара о спровођењу циљева Удружења који су утврђени овим Статутом.

ЗФ учествује у креирању еколошке политике удружења.

ЗФ има 30 чланова координационог тела Зеленог фронта , које бира и опозива Скупштина Удружења на захтев ЗФ Удружења.

Мандат координационог тела ЗФ траје 4 године и могу се поново бирати на исту функцију. Председник ЗФ је члан Удружења из редова Председништва Удружења.

Председника ЗФ бира СУ Удружења на предлог Председништва Удружења.

Мандат ЗФ траје 4 године и може се поново бирати.

ЗФ има 2 потпредседника која морају бити чланови удружења.

Потпредседнике ЗФ бира Председник ЗФ из редова Зеленог фронта Удружења.

ЗФ у свом склопу има извршни одбор (ИОЗФ) који броји 5 чланова.

Председника ИОЗФ именује председник ЗФ.

Мандат председника ИОЗФ траје 2 године и може поново бити биран на ту функцију,

Председник ИОЗФ је део ИО удружења.

ЗФ може формирати локалне јединица које морају бити и радити у склопу лкалних јединица удружења.

ЗФ локалне јединици имају аутонимују одлучивања по питању својих активности у складу са статутом удружења и одлукама председништва удружења.

# Надлежност Зеленог фронта

## Члан 21.

1. Учествује у креирању зелене политике удружења кроз ПО
2. Руководи радом Удружења између две седнице ПО и доноси одлуке ради остваривања циљева Удружења;
3. Организује оперативне делатности Удружења;
4. Поверава посебне послове појединим члановима Удружења кроз ИО удружења;
5. Доноси одлуке о облицима организовања и рада ЗФ на покрајинском, регионалном и локалном нивоу;
6. Прати, анализира и усклађује рад локалних ЗФ Удружења и предлаже мере;
7. Предлаже оснивање ЗФ јединица у земљи и иностранству;
8. Предлаже разрешење и распуштање представника ЗФ у општинским и градским одбора ИО Удружења;
9. Стара се о регуларности изборног процеса у локалним организацијама Удружења у складу са општим актима Удружења и даје сагласност за одржавање изборних скупштина општинских одбора Удружења ;
10. Доноси одлуке о изрицању дисциплинских мера члановима који су део ЗФ
11. Предлаже прекид или суспензију чланства у Удружењу до коначне одлуке Председништва;
12. Обавља административно-техничке послове за потребе Скупштине и Председништва;
13. Предлаже акт председништву којим се уређује начин рада ЗФ Извршног одбора;
14. Обавља послове које му повери Председништво;

# Остваривање јавности рада

## Члан 22.

Рад Удружења је јаван.

Извршни одбор се стара о редовном обавештавању чланства и јавности о раду и активностима Удружења, непосредно или путем интерних публикација, односно путем саопштења за јавност, или на други примерени начин.

Годишњи обрачуни и извештаји о активности Удружења подносе се члановима на седници скупштине Удружења.

## Члан 23.

Ради остварења својих циљева Удружења успоставља контакте и сарађује са другим удружењима и организацијама у земљи и иностранству.

# Начин стицања средстава за остваривање циљева и располагање средствима

## Члан 24.

Удружења прибавља средства од чланарине, добровољних прилога, донација и поклона, финансијских субвенција и на други законом дозвољен начин.

# Престанак рада Удружења

## Члан 25.

Удружење престаје са радом одлуком Скупштине, када престану услови за остваривање циљева Удружења , као и у другим случајевима предвиђеним законом.

# Поступање са имовином Удружења у случају престанка Удружења

## Члан 26.

Скупштина ће одлуком о престанку одредити коме се имовина преноси у складу са Законом.

# Симболи визуелног идентитета

# Изглед и садржина лога,печата и застава

## Члан 27.

Удружења има печат правоугаоног облика на којем у центру пише: "#1од5милиона".

Визуелни идентитет Удружења састoји се из заштитног знака (лого) и логотипа (назив Удужења). Заштитни знак је тараба eng. хасхтаг ( # ). Тараба се састоји из четри линије које образују лого у облику тарабе. Две линије су хоризонталне чији почеци и крајеви су на истом размаку и две вертикалне под углом од 80 степени . Линије су црне боје. Заштитни знак увек стоји са леве стране, у односу на логотип. Ови елементи могу стајати и самостално у зависности од примене уз одобрење председника ИО удружења.

Логотип удружења је назив удружеља, 1 од 5 милиона, стим што у логотипу удружења, односно визуелном идентитету удружења, назив удружења исписује се без размака имзмеђу карактера.

1од5 исписује се црном бојом, док 5 милиона се исписује црвеном бојом.

Боје:

CMYK палета, црвена: С- 10%, М- 100%, беж: Y- 1O0%, K - 2°/о. RGB палета: crvena: R – 213%, G - 0, В- 0. Беж: R -255,G -228, В -184

CMYK палета, crna: С- 75%, М- 68%, беж: Y- 67%, K - 90°/о. RGB палета: crna: R – 100%, G - 100, В- 100.

Фонт: Ариел болд.

Удружење има заставу. О изгледу заставе одлучује ИО удружења

## Члан 28.

На сва питања која нису регулисана овим статутом непосредно ће се примењивати одредбе Закона о удружењима .

## Члан 29.

Овај статут ступа на снагу дана од даном његовог усвајања на скупштини Удружења.

Председавајући скупштине Удружења